Umar (drama)

Umar ialah drama televisyen Malaysia 2025 arahan Hadith Omar terbitan Suhan Movies & Trading Sdn. Bhd. Ia dibintangi oleh Mikael Noah sebagai watak tajuk utama, Izzue Islam, Uqasha Senrose dan ramai lagi. Drama ini memulakan tayangan perdana di Astro Oasis pada 2 Mac hingga 4 Mei 2025.

Sinopsis
Setelah Arman (Izzue Islam) dan Dahlia meninggal dunia, Umar (Mikael Noah) dibesarkan oleh ibu saudaranya, Damia. Namun kerana kenakalannya, Umar sangat dibenci oleh penduduk kampung. Ramai yang mahukan Umar keluar dari kampung tapi ditentang keras oleh Damia dengan alasan Umar tiada saudara-mara lain.

Muncul Firaz (Izzue Islam), kembar seiras Arman yang datang untuk menuntut hak jagaan Umar atas wasiat adiknya itu. Damia tiada pilihan lain selain melepaskan Umar kepada Firaz tanpa mengetahui Firaz sebenarnya tiada niat langsung untuk menjaga dan membesarkan Umar.

Pelakon
 Izzue Islam sebagai Adam Firaz/Adam Arman
 Mikael Noah sebagai Umar
 Uqasha Senrose sebagai Damia
 Haidar Hasanudin sebagai Qamarul
 Faye Kusairi sebagai Noryz
 Nik Rifaie sebagai Kay
 Azhar Amir sebagai Salman